section_heading: Gospodarstvo
paragraph_text: Općina V. Trnovitica je izrazito poljoprivredni kraj. Ima dosta kooperanata, kako u stočarskoj, tako i u ratarskoj proizvodnji, gdje je tradicionalna proizvodnja povrća. Na području općine radi farma kapaciteta oko 1200 komada tovljenih svinja u turnusu, odnosno kroz godinu 3000 komada. Osim poljoprivrednog dijela postoji i pogon tekstila "Atali" koji radi za domaće tržište, a dijelom i za stranog kupca. Tu je i nakladničko-izdavačka djelatnost i trgovina knjiga, trgovina građevinskog materijala, te nekoliko trgovina prehrambenim proizvodima. Također u području projektiranja i arhitekture tu je i firma "Proart-ing" jedan od najvećih projektnih ureda u županiji.